192 
australiori, sed in alpibus et montibus tantum, ut plurimae plantae plani- 
tierum borealium. 
146. H. virescens, apliyllopotlum , caule dense folioso, foliis 
sessilibus ovatis lanceolatisve medio dentatis , subtus crebre 
triplinervibus, anthela racemoso*corymbosa paniculataque 
basi foliolosa, involucris basi attenuatis nudis, squamis 
sursum attenuatis apicequc flocculosis , margine pallidis ; 
stylo luteo fuscescente. 
H. virescens. Sonder! in Koch syn. 2. p. i027. 
Locis nemorosis ad ripas fluviorum Holsatiae, prope Ham- 
burg alibique Germaniae borealis, Sonder! In Surrey Angliae 
Woods! Exeunte Aug . et praecipue Septembri. 
Planta cum IÏ. aestivo eximie analoga; ut vero hoc ad H. rigidum, 
praesens ad 11 . boreale accedit. Caulis H. borealis elatior et densius 
foliosus, mollior, saepe fistulosus et facile comprimendus, ceterum hac- 
tenus simplex, strictus, albopilosus. Folia omnia sessilia, inferiora deor- 
sum magis attenuata et oblonga , reliqua ovata 1. lanceolata , numquam am- 
plexicaulia visa, medio nunc leviter, nunc grosse dentata, acuminata, 
supra glabra, margine subtusque plus minus pilosa — e statione ad- 
modum membranacea, laete viridia. Anthela canofloceulosa , in formis 
simplicibus folia jam ad basin maxime reducta, e racemoso corymbosa — 
vel ex alis superioribus ramosa corymboso-paniculata. Pedunculi proprii 
admodum graciles, stricti, simplices, canofloccosi , squamosi , apice in- 
crassati. Involucra sub anthesi turbinata, nuda et paene glabra, laete 
viridia; etiam exsiccata pallent. Squamae lineares, omnes adpressae, 
deorsum decrescentes et acutiores, infimae in pedunculum descendentes; 
interiores flores virgineos longe superantes, sed incumbentes, margine 
pallidiori et juniores in apicem usque flocculoso-ciliatae. Ligulae flavae, 
apice glabrae. Stylus luteus, siccitate fuscescens. Achaenia fusconigra, 
pappo albo. Cultura in solo aspero et aprico examinanda; tota facies 
enim stationem umbrosam probat. 
Cultam, sine Patria, vidimus speciem distinctam caule valde ramoso 
et folioso, foliis cordatis amplcxicaulibus , subtus reticulatis, ramis pedun- 
culisque foliosis monocephalis , capitulis glabris, basi obtusis — inter 
praecedentia et II. virosum quasi mediam. Capitula H. borealis s. crocati 
ab H. viroso distinguunt, sed videtur cultura personata. Cui vero 
proxima sit in praesente me fugit. 
